Eben van Renen | AFRIFIKSIE
Author Archives: Eben van Renen
Afrikaanse wetenskapfiksie en fantasie; 'n onmoontlike droom?
Posted on 2012-06-12 by Eben van Renen
Jy het jou boek klaar geskryf. Daar is 'n ruimteskip in, of miskien geskied jou storie in 'n parallelle werklikheid. Jy stuur jou manuskrip vir die uitgewers…
Twintig jaar gelede was die Afrikaanse musiek en filmbedryf 'n grap gewees. Niemand (jonk) wou daaraan geraak het nie. Wel, dit is eintlik nie waar nie. Iemand het êrens begin om 'n baie eensame paadjie te loop, in Afrikaans. Daar was geen beloftes nie, net drome. En nou sit ons met twee fenomenale verskynsels. Ja, in die begin was die kwaliteit maar swak gewees (Bakgat, enigiemand?). Jou ouma kon selfs 'n swaarmetaal CD vrystel (te veel voorbeelde hier). Maar weldra het die kompetisie sterker geword en nou sit ons met baie gereelde suksesse (musiek soos K.O.B.U.S!, Straatligkinders… en flieks soos Semi-soet).
Ons het baanbrekers nodig. Na Fritz Deelman het ons nie weer 'n sterk fakkeldraer vir ons genre gekry nie. Ons soek 'n gevestigde skrywer wat van bo af iets vir ons ouens hier op die grond kan bewerkstellig. Iemand soos Fanie Viljoen, miskien?
So, wat dink jy? Enige voorstelle? Stel jy dalk belang om deel te maak van die Afrikaanse Herlewing in Wetenskapfiksie en Fantasie? (Miskien het ons 'n naam nodig, soos AHWF, of die Deelman Beweging, of Afrikaanse Alien Beweging, hê hê…)